
Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local Proiectul de Hotărâre privind concesionarea prin licitaţie publică a unui imobil situat pe strada Bucovului, nr.27.
În baza OUG nr. 57/2019 privind Codul administrativ, cu modificările şi completările ulterioare, vă prezint următoarele:
În inventarul bunurilor care aparţin domeniului public al oraşului Boldeşti-Scăeni este cuprins imobilul din strada Bucovului, nr. 27 (teren în suprafaţă de 1308 mp și construcții în suprafață construită desfăşurată de 1113,77 mp), care a avut destinaţia de cantină, pivniţă, spălătorie, vestiare şi garaj pentru Grupul Şcolar Scăeni dar, din anul 2015, nu se mai desfăşoară activităţile specifice în aceste imobile.  Acest imobil se află dat în administrarea  untăţii de învăţământ, în baza legii educaţiei naţionale.
Prin adresa înregistrată cu nr. 20799/03.11.2022, domnul  Matei Bogdan Ionut administrator al CENTRULUI MEDICAL ADAM, își exprimă intenția de a concesiona imobilul situat pe strada Bucovului, nr.27 pentru desfăşurarea unor activități de asistență medicală specializată, benefice şi cetăţenilor oraşului Boldeşti-Scăeni.
    Prin HCL nr.24/30.01.2023 s-a aprobat  Studiul de oportunitate privind concesionarea prin licitaţie publică a unui imobil (teren în  suprafaţă de 1308 mp și construcții în suprafață construită desfăşurată de 1113,75 mp)  situat pe strada Bucovului, nr.27.
     Potrivit dispoziţiilor alin. (6) ale art. 309 din OUG 57/2019 concesionarea se aprobă, pe baza studiului de oportunitate prevăzut la alin. (5), prin hotărâre a  consiliului local, iar potrivit dispoziţiilor alin. (7), în baza studiului de oportunitate prevăzut la alin. (5), concedentul elaborează caietul de sarcini al concesiunii.
	Atribuirea contractului de concesiune se va face în urma procedurii de licitaţie publică.
Faţă de cele mai sus prezentate, propun următoarele :
· Aprobarea concesionării prin licitaţie publică a unui imobil (teren în  suprafaţă de 1308 mp și construcții în suprafață constrită desfăşurată de 1113,77 mp)  situat pe strada Bucovului, nr. 27; 
· Preţul de pornire al licitaţiei să fie de 211.500 euro;
·  Concesionarea să se facă pentru o perioadă de 49 de ani,;
· Împuternicirea primarului să semneze contractul de concesiune cu ofertantul declarat câştigător.
   În speranţa aprobării, vă mulţumesc anticipat !

